હાઈપ્રોફાઈલ સેટેલાઇટ ગેન્ગ રેપ કેસમાં પીડિતા મેટ્રોપોલિટન કોર્ટમાં હાજર થઇ હતી, જ્યાં તેણીએ મેજિસ્ટ્રેટ સામે પોતાના સ્ટેટમેન્ટ રેકોર્ડ કરાયું હતું. કાયદાકીય કલમ 164 મુજબ પીડિતાએ મહિલા મેજિસ્ટ્રેટ સામે પોતાના સ્ટેટમેન્ટ રેકોર્ડ કરાયું હતું. સ્ટેટમેન્ટ રેકોર્ડ કરાવવા ક્રાઇમ બ્રાન્ચની એસીપી પન્ના મોમાય પણ હાજર રહ્યા હતા. મેજિસ્ટ્રેટ સમક્ષ 2 કલાક અને 10 મિનટ સુધી પીડિતાનું સ્ટેટમેન્ટ રેકોર્ડ કરવામાં આવ્યું હતું. પીડિતા ચુસ્ત પોલીસ બંદોબસ્તમાં પરિવાર સાથે કોર્ટમાં ગઇ હતી. પીડીતાએ આ પહેલા ક્રાઇમ બ્રાન્ચના જોઈન્ટ કમિશ્નર ઓફ પોલીસ જેકે ભટ્ટ સામે કેસ પાછા લેવા તેમજ સ્ટેટમેન્ટ બદલવા માટે દબાણ કરતા હોવાનો આક્ષેપ લગાવ્યો હતો.